

**Мемлекеттiк мүлiк тiзiлiмiне есепке алу объектiлерi деректерiн енгiзудің, сондай-ақ мемлекеттiк мүлiкке түгендеу, паспорттау және қайта бағалау жүргiзудің бірыңғай әдістемесін бекіту туралы" Қазақстан Республикасы Қаржы министрінің 2011 жылғы 15 желтоқсандағы № 636 бұйрығына өзгерістер енгізу туралы**

Қазақстан Республикасы Қаржы министрінің 2021 жылғы 31 наурыздағы № 277 бұйрығы. Қазақстан Республикасының Әділет министрлігінде 2021 жылғы 1 сәуірде № 22450 болып тіркелді

      БҰЙЫРАМЫН:

      1. "Мемлекеттiк мүлiк тiзiлiмiне есепке алу объектiлерi деректерiн енгiзудің, сондай-ақ мемлекеттiк мүлiкке түгендеу, паспорттау және қайта бағалау жүргiзудің бірыңғай әдістемесін бекіту туралы" Қазақстан Республикасы Қаржы министрінің 2011 жылғы 15 желтоқсандағы № 636 бұйрығына (Нормативтік құқықтық актілердің мемлекеттік тіркеу тізілімінде № 7375 болып тіркелген, Қазақстан Республикасының орталық атқарушы және өзге де мемлекеттік органдарының нормативтік құқықтық актілері бюллетенінде 2012 ж., № 3, 443 бетінде жарияланған) мынадай өзгерістер енгізілсін:

      көрсетілген бұйрықпен бекітілген Мемлекеттік мүлік тізіліміне есепке алу объектілері деректерін енгізудің, сондай-ақ мемлекеттік мүлікке түгендеу, паспорттау және қайта бағалау жүргізудің бірыңғай әдістемесінде:

      2-тармақ мынадай редакцияда жазылсын:

      "2. Осы Әдістеме пайдаланылатын негізгі ұғымдар:

      1) жылжымайтын мүлік – жер учаскелері, ғимараттар, құрылыстар және жермен тығыз байланысты өзге де мүлiк, яғни мақсатына шамадан тыс зиян келтiрiлмей көшiрiлуi мүмкiн болмайтын объектiлер;

      2) мемлекеттік мүлікті есепке алу саласындағы бірыңғай оператор (бұдан әрі – Бірыңғай оператор) - Қазақстан Республикасы Үкiметiнiң шешiмiмен айқындалған, өзiне мемлекеттiк мүлiктi ұйымдастыру мен есепке алу саласында бiрыңғай техникалық саясатты iске асыру бойынша мiндеттер жүктелген заңды тұлға;

      3) мүлік – сатуға арналған өзіне негізгі құралдарды, инвестициялық жылжымайтын мүлікті, биологиялық активтерді, материалдық емес активтерді, аяқталмаған құрылысты және ұзақ мерзімді активтерді қамтитын ұзақ мерзімді активтер;

      4) паспорттау – жылжымайтын мүлікті мемлекеттік техникалық тексеруді өткізу және оған техникалық паспорт жасау;

      5) сәйкестендіргіш – электрондық есептің бірегей нөмірі.";

      4 және 5 тармақтар мынадай редакцияда жазылсын:

      "4. Мемлекеттік мекемелердің мүлікті түгендеу, паспорттау және қайта бағалау жөнінде ақпараты және жылдық қаржылық есептілігі электрондық форматта (бұдан әрі – электрондық есеп) ұсынылады. Электрондық есеп Тізілімнің веб-порталында орналасқан "Есептілікті тапсырудың бірыңғай жүйесі" электрондық сервисті (бұдан әрі – Сервис) қолдану арқылы тапсыруға қалыптастырылады.

      5. Мемлекеттік заңды тұлғалар Тізілімге электрондық есепті мынадай тәртіпте ұсынады:

      1) электрондық есеп Сервис арқылы жасалады. Сервиспен жұмыс істеу нәтижесінде оған ұлттық куәландыру орталығы берген мемлекеттік заңды тұлғаның электрондық сандық қолтаңбасы қойылатын осы Әдістеменің 1, 2, 3 және 4-қосымшаларына сәйкес нысандар бойынша мүлікке түгендеу, паспорттау және қайта бағалау жүргізу нәтижелері жөніндегі ақпараты және 2017 жылғы 1 тамыздағы № 468 бұйрықпен (Нормативтік құқықтық актілердің мемлекеттік тіркеу тізілімінде № 15594 болып тіркелген, "Қазақстан Республикасы нормативтік құқықтық актілерінің эталондық бақылау банкі" АЖ-де электрондық түрде 2017 жылы 8 қыркүйекте жарияланған) бекітілген Қаржылық есептілік нысандарын және оларды жасау мен ұсыну қағидаларының 1, 2, 3, 4, 5 және 6 қосымшаларына сәйкес нысандар бойынша мемлекеттік мекемелердің жылдық қаржылық есептілігі бар файлдар қалыптастырылады;

      2) сәйкестендіргіші бар электрондық есепті түгендеуді, паспорттауды және қайта бағалауды өткізу туралы мемлекеттік заңды тұлғаның сканирленген шешімін бекітіп, Сервисте бар функционалды пайдалана отырып, Тізілімнің құрылымына есепті жөнелту және енгізу үшін жібереді.";

      1-қосымша осы бұйрыққа қосымшаға сәйкес жаңа редакцияда жазылсын.

      2. Қазақстан Республикасы Қаржы министрлігінің Мемлекеттік мүлік және жекешелендіру комитеті Қазақстан Республикасының заңнамасында белгіленген тәртіппен:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрықты Қазақстан Республикасы Қаржы министрлігінің интернет-ресурсына орналастыруды;

      3) осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және 2) тармақшаларында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

      3. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасының* *Қаржы министрі* | *Е. Жамаубаев* |
| *"КЕЛІСІЛДІ"* *Қазақстан Республикасының* *Стратегиялық жоспарлау*  *және реформалар агенттігі* |
| *"КЕЛІСІЛДІ"* *Қазақстан Республикасы* *Ұлттық экономика министрлігі* |

|  |  |
| --- | --- |
|  | Қазақстан Республикасы Қаржы министрінің 2021 жылғы 31 наурыздағы № 277 Бұйрыққа қосымша Мемлекеттiк мүлiк тiзiлiмiне есепке алу объектiлерi деректерiн енгiзудің, сондай-ақ мемлекеттiк мүлiкке түгендеу, паспорттау және қайта бағалау жүргiзудің бірыңғай әдістемесіне 1-қосымша |

**Әкімшілік деректерді жинауға арналған нысан "20 \_\_\_ жылғы 31 желтоқсандағы жағдай бойынша мүлікті түгендеу, паспорттау және қайта бағалау нәтижелері бойынша жиынтық ақпарат" Есепті кезең \_\_\_\_\_ 20\_\_\_ жыл**

      Индекс: 1-ЖА

      Кезеңділігі: жыл сайын

      Тапсырады: мемлекеттік заңды тұлғалар

      Алушы: мемлекеттік мүлік тізілімі

      Тапсыру мерзімі: жыл сайын, есепті кезеңнен кейінгі жылдың 1 мамырынан кешіктірмей

      Нысан

      Ұйымның атауы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      Ұйымның БСН: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      Ұйымның заңды мекенжайы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      мың. теңге

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Мүлік түрі | Саны | Алғашқы құн | Жинақталған амортизация | Құнсызданудан шығындар | Теңгерім құны (3-баған - 4-баған - 5-баған) | Қайта бағалау сомасы (+/-) | Қайта бағалаудан кейінгі теңгерім құны (6-баған + 7-баған) | Техникалық паспорттары бар объектілер саны | Есепті жылда паспорттау жүргізілген объектілер саны | Паспорттау жүргізілуі қажет объектілер саны |
| 1 | 2 | 3 | 4 | 5 | 6 | 7 | 8 | 9 | 10 | 11 |
| 1. Ғимараттар, жерлер\*\* |  |  |  |  |  |  |  |  |  |  |
| Тұрғын емес ғимараттар |  |  |  |  |  |  |  |  |  |  |
| Тұрғын ғимараттар |  |  |  |  |  |  |  |  |  |  |
| Жер |  |  | x |  | \*\*\* |  |  |  |  |  |
| 2. Құрылыстар\*\* (су тартқыштар, стадиондар, бассейндер, жолдар, көпірлер, ескерткіштер, саябақтар, скверлер, қоғамдық бақтар қоршаулары, бұрғы скважиналары, штольнялар) |  |  |  |  |  |  |  |  |  |  |
| 3. Беру қондырғылары |  |  |  |  |  |  |  |  |  |  |
| Электр беру және байланыс қондырғылары |  |  |  |  |  |  |  |  |  |  |
| Трансмиссиялар және құбыр өткізгіштері |  |  |  |  |  |  |  |  |  |  |
| 4. Көлік құралдары |  |  |  |  |  |  |  |  |  |  |
| Теміржол көлігінің жылжымалы құрамы |  |  |  |  |  |  |  |  |  |  |
| Су көлігі |  |  |  |  |  |  |  |  |  |  |
| Автомобиль көлігі |  |  |  |  |  |  |  |  |  |  |
| Әуе көлігі |  |  |  |  |  |  |  |  |  |  |
| Ат көлігі |  |  |  |  |  |  |  |  |  |  |
| Өндірістік көлік |  |  |  |  |  |  |  |  |  |  |
| Спорттық көлік |  |  |  |  |  |  |  |  |  |  |
| 5. Машиналар және жабдық |  |  |  |  |  |  |  |  |  |  |
| Күш машиналары және жабдық |  |  |  |  |  |  |  |  |  |  |
| Жұмыс машиналары және жабдық |  |  |  |  |  |  |  |  |  |  |
| Өлшеу аспаптары |  |  |  |  |  |  |  |  |  |  |
| Реттеуші аспаптар және қондырғылар |  |  |  |  |  |  |  |  |  |  |
| Лабораториялық жабдық |  |  |  |  |  |  |  |  |  |  |
| Компьютерлік жабдық |  |  |  |  |  |  |  |  |  |  |
| Медициналық жабдық |  |  |  |  |  |  |  |  |  |  |
| Кеңсе жабдығы |  |  |  |  |  |  |  |  |  |  |
| Өзге де машиналар және жабдық |  |  |  |  |  |  |  |  |  |  |
| 6. Құралдар, өндірістік және шаруашылық мүкәммал\* |  |  |  |  |  |  |  |  |  |  |
| Құралдар |  |  |  |  |  |  |  |  |  |  |
| Өндірістік мүкәммал және керек-жарақтар |  |  |  |  |  |  |  |  |  |  |
| Шаруашылық мүкәммал |  |  |  |  |  |  |  |  |  |  |
| Өзге де өндірістік және шаруашылық мүкәммал |  |  |  |  |  |  |  |  |  |  |
| 7. Өзге де негізгі құралдар |  |  |  |  |  |  |  |  |  |  |
| Көгалдандыратын, сәндік отырғызулар жасанды көп жылдық отырғызулар |  |  |  |  |  |  |  |  |  |  |
| Жерлерді жақсарту бойынша күрделі шығындар |  |  |  |  |  |  |  |  |  |  |
| Өзге де мүкәммал |  |  |  |  |  |  |  |  |  |  |
| Жұмыс малы |  |  |  |  |  |  |  |  |  |  |
| Өзге де негізгі құралдар |  |  |  |  |  |  |  |  |  |  |
| 8. Инвестициялық жылжымайтын мүлік\*\* |  |  |  |  |  |  |  |  |  |  |
| Тұрғын емес ғимараттар |  |  |  |  |  |  |  |  |  |  |
| Тұрғын ғимараттар |  |  |  |  |  |  |  |  |  |  |
| Жер |  |  | x |  |  |  |  |  |  |  |
| 9. Биологиялық активтер |  |  |  |  |  |  |  |  |  |  |
| Жануарлар |  |  |  |  |  |  |  |  |  |  |
| Көп жылдық отырғызулар |  |  |  |  |  |  |  |  |  |  |
| 10. Материалдық емес активтер |  |  |  |  |  |  |  |  |  |  |
| Бағдарламалық қамтамасыз ету |  |  |  |  |  |  |  |  |  |  |
| Авторлық құқықтар |  |  |  |  |  |  |  |  |  |  |
| Лицензиялық келісім |  |  |  |  |  |  |  |  |  |  |
| Патенттер |  |  |  |  |  |  |  |  |  |  |
| Өзге де материалдық емес активтер |  |  |  |  |  |  |  |  |  |  |
| 11. Сатуға арналған ұзақ мерзімді активтер |  |  |  |  |  |  |  |  |  |  |

      Ескертпе: \* осы тармақты мемлекеттік кәсіпорындардың толтыруы міндетті емес

      \*\* жүргізілген паспорттау бойынша ақпаратты көрсете отырып

      \*\*\* "Азаматтарға арналған үкімет" Мемлекеттік корпорациясы (бұдан әрі – ААҮ) анықтаған немесе мемлекеттік мүлік тізілімінде ААҮ белгіленген тәртіппен автоматты түрде есептелген жер учаскесінің кадастрлық (бағалау) құны көрсетіледі.

      x бұл жайғасым толтыруға жатпайды Бірінші басшы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ (тегі, аты, әкесінің аты) (қолы) Бас бухгалтер \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ (тегі, аты, әкесінің аты) (қолы) Мөр орны

**Әкімшілік деректерді жинауға арналған нысанды толтыру бойынша түсіндірме "20 \_\_\_ жылғы 31 желтоқсандағы жағдай бойынша мүлікті түгендеу, паспорттау және қайта бағалау нәтижелері бойынша жиынтық ақпарат"**

**1. Жалпы ережелер**

      1. Осы түсіндірме 20 \_\_\_ жылғы 31 желтоқсандағы жағдай бойынша мүлікті түгендеу, паспорттау және қайта бағалау нәтижелері бойынша жиынтық ақпараттың нысанын (бұдан әрі - Нысан) толтыру бойынша бірыңғай талаптарды анықтайды.

      2. Нысанға мемлекеттік заңды тұлғаның бірінші басшысы, ал оның жоқ болған жағдайында оның қызметін атқаратын тұлға қол қояды.

**2. Нысанды толтыру бойынша түсіндірме**

      3. Нысанның 1-бағанында мүлік түрі көрсетілген.

      4. Нысанның 2-бағанында мүліктің саны көрсетіледі.

      5. Нысанның 3-бағанында мүліктің алғашқы құны, теңгерімге қойған кездегі алғашқы қабылданғаны көрсетіледі.

      6. Нысанның 4-бағанында қолдану кезеңінде жинақталған мүліктің тозуы көрсетіледі.

      7. Нысанның 5-бағанында мүліктің баланстық құны оның қайтару құнынан артық болған құны көрсетіледі.

      8. Нысанның 6-бағанында жинақталған амортизация мен құнсызданудың шығындарын алғаннан кейін мүлік есепке алынатын құны көрсетіледі. (3-баған – 4-баған – 5-баған).

      9. Нысанның 7-бағанында қайта бағалау сомасы көрсетіледі.

      10. Нысанның 8-бағанында қайта бағалаудан кейінгі теңгерімдік құны көрсетіледі (6-баған + 7-баған).

      11. Нысанның 9-бағанында техникалық паспорттары бар объектілер саны көрсетіледі.

      12. Нысанның 10-бағанында есепті жылда паспорттау жүргізілген объектілер саны көрсетіледі.

      13. Нысанның 11-бағанында паспорттау жүргізілуі қажет объектілер саны көрсетіледі.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК